Blaze7451/Wiki-th-20250601 huggingface dataset:
นิโค โรบิน

นิโค โรบิน เป็นตัวละครนักโบราณคดีจากการ์ตูนเรื่องวันพีซ

**ประวัติตัวละคร**
นิโค โรบิน Eng:Nico Robin Japan:ニコ・ロビン เป็นนักโบราณคดีของกลุ่มโจรสลัดหมวกฟาง ก่อนที่นิโค โรบินจะมาเป็นพวกของกลุ่มโจรสลัดหมวกฟาง เธอเคยเป็นรองประธานขององกรณ์บาร็อค เวิร์ค โค้ดเนมเธอคือ "มิสออล ซันเดย์" เธอเป็นลูกเรือคนที่เจ็ดของโจรสลัดของกลุ่มหมวกฟาง นิโค โรบิน เป็นสมาชิกคนแรกที่เคยเป็นศัตรูกับกลุ่มโจรสลัดหมวกฟางลูฟี่ มาก่อน นิโค โรบินได้กิน ผลปีศาจที่มีชื่อว่าผล "ฮานะ ฮานะ" เธอจึงสามารถ ผลิชิ้นส่วนของร่างกายออกมาได้ตามที่เธอต้องการ ในช่วง 2 ปีของการฝึกฝน เธอได้เข้าร่วมเป็นสมาชิกนักปฏิวัติ ความฝันของเธอคือตามหา"เรียลโพเนกลีฟ" ที่บอกเรื่องราวประวัติศาสตร์

**รูปร่างลักษณะ**
นิโค โรบิน มีรูปร่างสูงเพรียว เธอเป็นผู้หญิงที่จิตใจแข็งแกร่ง ก่อน 2 ปี มีผมสีดำยาวถึงไหล่ หลัง2 ปี มีผมสีดำยาวถึงเอว ในฉบับอนิเมะ เธอมีดวงตาสีฟ้า ในฉบับมังงะเธอมีดวงตาสีน้ำตาล เธอมีจมูกแข็งเหมือนสันหนังสือ เธอมีสีผิวค่อนข้างเข้มเล็กน้อย แต่หลังจากสองปีในอนิเมะ เธอมีผิวขาว เธอมีความคล้ายแม่ของเธอมาก เธอมีแขนและขา ที่ยาวมาก
*รอดจากการสังหารของ บัสเตอร์คอล ที่โอฮาร่า- 80 ล้านเบรี หลังจากเหตุการณ์วุ่นวายที่เอนิเอส ล็อบบี้ โดยได้รับการช่วยเหลือจากพวกลูฟี่และรอดพ้นจากการสังหารของ บัสเตอร์คอลเป็นครั้งที่2- 130 ล้านเบรี

**ค่าหัว**
 79 ล้านเบรี ตั้งแต่อายุ 8 ปีเพราะเป็นคนเดียวบนโลกที่อ่านโพเนกลีฟได้ ซึ่งอาจเป็นภัยต่อความมั่นคงของรัฐบาลโลกเพราะเกี่ยวข้องกับ พลูตัน และหนีรอที่แท้จริง- 80 ล้านเบรี หลังจากจบศึกที่เอนิเอสล็อบบี้- 130 ล้านเบรี หลังจากจบศึกกับดองกีโฮเต้ แฟมิลี่- 930 ล้านเบรี หลังจากจัดการแบล็กมาเรียและกลุ่มไคโด

**ท่าไม้ตาย**
 ดอกไม้บานสิบหกดอก- ดอกไม้บานยี่สิบดอก- ดอกไม้บานสามสิบดอก
- ครัช (หักคอ)- ทวิสต์ (บิด)- ช็อค (ทุบ)- กงล้อบาน- แฮง (ทุ่ม)- พาวน์ (เหมือนแฮงแต่ในญี่ปุ่นพูดว่าพาวน์)- ชินโค ฟลู- โทเรนต้าเฟลอร์- ฟลิป- เชสฟลูร์ (หกกลีบผลิบาน)- โอจาฟลู- สแล็ป (ตบ)- แกร็ป (ขยุ้ม)- แบนเต้ฟูลแคนดูล่า- เชนเฟลอร์ (ร้อยบุปผาสะพรั่ง) วิง (บิน) หรือสไปเดอร์เน็ตและเดลฟิเนียม- คิวโพเฟลอร์ - ดับเบิลครัช- โดเซ่เฟลอร์ (ดอกไม้บาน 10 ดอก)- พิเอลน่า เฟลอร์ (ต่อกิ่งสร้างขา)- ดอกไม้ร้อยกลีบต้นไม้ใหญ่- ซิสฟลู- หมัดพันมือ- เทรสเตอร์ฟลู ครัช- เทรนต้าฟลู- สองช่อผลิบาน- ครัวโทร มาโน (ไม้ 4 ต้น) ครัช แฮง สแพงค์ หรือช็อค- โอเชนตา เฟลอร์- มิวเฟลอร์ (พันบุปผาสะพรั่ง)- กิกันเทสโก มาโน (มือยักษ์)- สแพงค์ (ตบ)
โดยท่าไม้ตายทั้งหมด มาจากตัวเลขในภาษาสเปน (เช่น Uno อูโน = 1, Dos โดส = 2, Tres เทรส = 3) และคำว่า ดอกไม้ ในภาษาฝรั่งเศส (Fleur เฟลอร์) และจะเปิดเผยฮาคิเกราะ ในภาควาโนะ เร็วๆนี้.
หมวดหมู่:ตัวละครในวันพีซ
หมวดหมู่:กลุ่มโจรสลัดหมวกฟาง
หมวดหมู่:ตัวละครมนุษย์เคลื่อนไหว
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นนักโบราณคดี
หมวดหมู่:กองทัพปฏิวัติ (วันพีซ)
หมวดหมู่:ตัวละครหญิงในอนิเมะและมังงะ
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
แบบจำลองทางวิทยาศาสตร์

ตัวอย่างแบบจำลองทางวิทยาศาสตร์ แผนภาพแสดงการเคลื่อนตัวส่วนประกอบน้ำของชั้นบรรยากาศ
แบบจำลองทางวิทยาศาสตร์ (scientific modeling) คือการสร้างของสิ่งหนึ่งเพื่อแทน วัตถุ กระบวนการ ความสัมพันธ์ หรือ สถานการณ์ เช่น การสร้างแบบจำลองของโครงสร้างหลังคา เพื่อให้วิศวกร สามารถคำนวณต่างๆได้ ก่อนที่จะสร้างจริง ไม่ว่าจะเป็น แบบจำลองคณิตศาสตร์ แบบจำลองแบบไม่เป็นคณิตศาสตร์ เช่น แบบจำลองการทดสอบเชิงจิตวิทยา แบบจำลองที่เป็นรูปธรรมหรือจับต้องได้  แบบจำลองที่ใช้แผนภาพ เช่น แบบจำลองการเพิ่มของจำนวนกระต่าย หรือ แบบจำลองสามมิติ

**ภาษาสำหรับการสร้างแบบจำลอง**
 ยูเอ็มแอล (UML) สำหรับระบบซอฟต์แวร์ - แผนภาพกิจกรรมบทบาท (Role Activity Diagram) และ ไอดีอีเอฟ (IDEF) สำหรับกระบวนการต่าง ๆ - Universal 3D หรือ วีอาร์เอ็มแอล (VRML) สำหรับแบบจำลองคอมพิวเตอร์กราฟิกส์สามมิติออกแบบโดยเฉพาะใช้กับเวิลด์ไวด์เว็บ - เอ็มเอ/แคสเปอร์ ระบบซอฟต์แวร์ลิขสิทธิ์ ช่วยในการขยายความสามารถในการสร้างแบบจำลองเชิงสัณฐานวิทยา
หมวดหมู่:แบบจำลอง
หมวดหมู่:วิทยาศาสตร์
หมวดหมู่:การวิจัยดำเนินงาน
หมวดหมู่:การสร้างแบบจำลองวิทยาศาสตร์
หมวดหมู่:แบบจำลองทางวิทยาศาสตร์
มายอต

มายอต (Mayotte) เป็นแคว้นและจังหวัดโพ้นทะเลของประเทศฝรั่งเศส ตั้งอยู่ทางเหนือของช่องแคบโมซัมบิกในมหาสมุทรอินเดีย ระหว่างประเทศมาดากัสการ์และประเทศโมซัมบิก มายอตเป็นส่วนหนึ่งทางภูมิศาสตร์ของหมู่เกาะคอโมโรส แต่ทางการเมืองนั้นถือเป็นส่วนหนึ่งของประเทศฝรั่งเศส มายอตยังมีชื่อเรียกอีกชื่อว่า มาออเร (Mahoré) โดยเฉพาะโดยคนที่ต้องการให้มายอตไปรวมอยู่ในสหภาพคอโมโรส

**ประวัติศาสตร์**
การลงประชามติว่าด้วยการเลื่อนฐานะเป็นจังหวัดโพ้นทะเลของฝรั่งเศสใน พ.ศ. 2554 จัดขึ้นเมื่อวันที่ 29 มีนาคม พ.ศ. 2552 ผลปรากฏว่า ผู้มาใช้สิทธิ์ร้อยละ 95.5 ลงมติยอมรับการเปลี่ยนสถานะของเกาะจาก "ประชาคมโพ้นทะเล" ให้กลายเป็นจังหวัดที่ 101 ของฝรั่งเศส จากนั้น มายอตจะมีระบบสาธารณสุขและสวัสดิการเหมือนกับในฝรั่งเศส แต่จะต้องเสียภาษีเพิ่มขึ้นเช่นกัน กฎหมายประเพณีอิสลามที่ไม่เป็นทางการ ซึ่งยังคงมีผลใช้อยู่ในชีวิตประจำวันบางส่วน จะค่อย ๆ ถูกยกเลิกไป และจะถูกแทนที่อย่างสมบูรณ์โดยประมวลกฎหมายแพ่งฝรั่งเศส
แผนที่มายอต

**ภูมิศาสตร์**
มาออเร (หรือกร็องแตร์) เป็นแผ่นดินหลัก ในทางภูมิศาสตร์นั้นมีความเก่าแก่ที่สุดในหมู่เกาะคอโมโรส มีความกว้าง 22 กิโลเมตร และมีความยาว 39 กิโลเมตร จุดสูงสุดจากระดับน้ำทะเลอยู่ระหว่าง 500 - 600 เมตร เนื่องจากเป็นหินภูเขาไฟ ในบางพื้นที่จึงมีดินอุดมสมบูรณ์ พืดหินปะการังที่ล้อมรอบเกาะเกือบทุกด้านนั้นช่วยป้องกันเรือและที่อยู่อาศัยของปลา
ซาอูซี (Dzaoudzi) เป็นเมืองหลวงของอาณานิคมคอโมโรสจนถึงปี พ.ศ. 2505 (1962) ตั้งอยู่บนเกาะปาม็องซี (หรือเปอตีแตร์) ซึ่งมีพื้นที่ 10 ตารางกิโลเมตร เป็นเกาะที่ใหญ่ที่สุดในหมู่เกาะเล็ก ๆ ที่อยู่ใกล้กับมาโอเร
มายอตเป็นสมาชิกของคณะกรรมาธิการมหาสมุทรอินเดีย (Indian Ocean Commission) ซึ่งมีสถานภาพสมาชิกแยกต่างหากจากประเทศคอโมโรส
ไฟล์:2004 12 12 18-24-04 rose sea in mamoudzou mayotte island.jpg|right|thumb|ทะเลใกล้เมืองมามูดซู

**การขนส่ง**
 ทางรถไฟ: 0 กิโลเมตร- ทางหลวง:-  รวม: 93 กิโลเมตร
** ลาดยางแล้ว: 72 กิโลเมตร
** ยังไม่ได้ลาดยาง: 21 กิโลเมตร- ทางน้ำ: ไม่มี- ท่าเรือ: ซาอูซี- พาณิชยนาวี: ไม่มี- ท่าอากาศยาน:1 แห่ง
** ทางวิ่งลาดยาง: 1 แห่ง
แผนที่หมู่เกาะคอโมโรส

**อ้างอิง**
หมวดหมู่:แคว้นโพ้นทะเลของประเทศฝรั่งเศส
หมวดหมู่:จังหวัดโพ้นทะเลของประเทศฝรั่งเศส
หมวดหมู่:เกาะในทวีปแอฟริกา
หมวดหมู่:เกาะในมหาสมุทรอินเดีย
หมวดหมู่:รัฐและดินแดนที่ก่อตั้งในปี พ.ศ. 2517
หมวดหมู่:เกาะที่เป็นข้อพิพาท
หมวดหมู่:กรณีพิพาทเรื่องอาณาเขตฝรั่งเศส
หมวดหมู่:กรณีพิพาทเรื่องอาณาเขตคอโมโรส
หมวดหมู่:อาณาเขตที่เป็นข้อพิพาทในทวีปแอฟริกา
หมวดหมู่:อุดมการณ์เรียกร้องดินแดนของชนชาติเดียวกัน
มังกรหยกออนไลน์

เกมมังกรหยกออนไลน์ (JY Online) ผลิตโดยบริษัทไชนีสเกมเมอร์ คอร์ปอเรชั่น บริษัทเกมชั้นนำของไต้หวัน นำเข้าโดยบริษัทเอเชียซอฟท์ คอร์ปอเรชั่น เมื่อปี 2546 มีสถิติผู้ลงทะเบียนสูงถึง 1 แสนรายหลังจากการเปิดตัวเพียง 1 สัปดาห์
ด้วยการออกแบบระบบเกมที่ดีในหลายๆด้าน ทำให้เหล่าจอมยุทธผู้ชื่นชอบในนิยายกำลังภายในพากันหันมาเล่นเกมนี้มากมาย เช่น 
ระบบอัพวิชาที่ทำให้เกิดความสมดุล โดยนำวิชาที่ปรากฏอยู่ในเนื้อเรื่องของกิมย้งทั้ง 14 เรื่องมาบรรจุไว้ และออกแบบระดับขั้นความแรงของแต่ละวิชา ทำให้เกมเกิดความสมดุลและมีความรู้สึกร่วมไปกับวิชาที่ตนใช้  ระบบพูดคุยในเกมเป็นอีกระบบที่ทำให้การสื่อสารกันในเกมระหว่างมวลมิตรชาวยุทธเป็นไปอย่างราบรื่น 
เนื้อหาในเกม (Quest) ที่มีให้นั้น ได้นำมาจากเนื้อเรื่องในนิยายทำให้ผู้เล่นมีส่วนร่วมกับเนื้อเรื่องในนิยายทำให้สนุกยิ่งขึ้น
หลังจากเปิดเกมมาได้ 3 ปีกับ 4 เดือน มังกรหยกออนไลน์จำเป็นต้องปิดตัวลงไปเนื่องจากปัญหาในการบริหารเกม โดยที่ยังคงมีเหล่าจอมยุทธทั้งหลายต่างหลั่งน้ำตาร่ำไห้กับการจากไปของเกมนี้ ผู้เล่นอีกหลายคนต่างไปสมัครใช้บริการมังกรหยกออนไลน์ของไต้หวันแทนจนถึงทุกวันนี้
ต่อมาค่าย อ่อนนุช20 ได้นำเข้าเกมมาเปิดให้บริการในประเทศไทย ภายใต้ชื่อ "ตำนานมังกรหยกออนไลน์"
ซึ่งในช่วงแรกได้มีการประกาศชื่อเป็น JY3 Online แต่ภายหลังได้เปลี่ยนเป็น Six Saint Online เปิดให้บริการอยู่ในปัจจุบัน
ในด้านเนื้อหาของเกมส์นั้นไม่มีส่วนเกี่ยวข้องกับ JY online เดิมของบริษัทเอเชียซอฟต์อย่างไร
หมวดหมู่:เกมออนไลน์

**อ้างอิง ==
สงครามซากุระ

สงครามซากุระ (サクラ大戦; คำอ่าน: サクラたいせん; italic=yes หรือ Sakura Taisen) เป็นวิดีโอเกมชุดที่ประสบความสำเร็จ ของบริษัทเซกาบนเครื่องเซกาแซตเทิร์น เปิดตัวครั้งแรกเมื่อ 27 กันยายน พ.ศ. 2539 ต้นฉบับโดยฮิโรอิ โอจิ บทโดยอากาโฮริ ซาโตรุ แต่งเพลงโดยทานากะ โคเฮย์ ออกแบบตัวละครโดยฟูจิชิมา โคซุเกะ

**เนื้อเรื่อง**

**ตัวละคร**

**รายชื่อตอน**

หมวดหมู่:เกมชุด
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวฮาเร็ม
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมเกี่ยวกับเมคา
ภาษาซีพลัสพลัส

ภาษาซีพลัสพลัส (C++) เป็นภาษาโปรแกรมคอมพิวเตอร์อเนกประสงค์ มีโครงสร้างภาษาที่มีการจัดชนิดข้อมูลแบบสแตติก  (statically typed) และสนับสนุนรูปแบบการเขียนโปรแกรมที่หลากหลาย (multi-paradigm language) ได้แก่ การโปรแกรมเชิงกระบวนคำสั่ง, การนิยามข้อมูล, การโปรแกรมเชิงวัตถุ, และการโปรแกรมแบบเจเนริก (generic programming) ภาษาซีพลัสพลัสเป็นภาษาโปรแกรมเชิงพาณิชย์ที่นิยมมากภาษาหนึ่งนับตั้งแต่ช่วงทศวรรษ 1990
เบียเนอ สเดราสดร็อบ (Bjarne Stroustrup) จากเบลล์แล็บส์ (Bell Labs) เป็นผู้พัฒนาภาษาซีพลัสพลัส (เดิมใช้ชื่อ "C with classes") ในปี ค.ศ. 1983 เพื่อพัฒนาภาษาซีดั้งเดิม สิ่งที่พัฒนาขึ้นเพิ่มเติมนั้นเริ่มจากการเพิ่มเติมการสร้างคลาสจากนั้นก็เพิ่มคุณสมบัติต่าง ๆ ตามมา ได้แก่ เวอร์ชวลฟังก์ชัน การโอเวอร์โหลดโอเปอเรเตอร์ การสืบทอดหลายสาย เทมเพลต และการจัดการเอกเซพชัน มาตรฐานของภาษาซีพลัสพลัสได้รับการรับรองในปี ค.ศ. 1998 เป็นมาตรฐาน ISO/IEC 14882:1998 เวอร์ชันล่าสุดคือเวอร์ชันในปี ค.ศ. 2014 ซึ่งเป็นมาตรฐาน ISO/IEC 14882:2014 (รู้จักกันในชื่อ C++14)

**รูปแบบของการออกแบบภาษาซีพลัสพลัส**
 ภาษาซีพลัสพลัสได้ถูกออกแบบมาเพื่อเป็นภาษาสำหรับการเขียนโปรแกรมทั่วไป สามารถรองรับการเขียนโปรแกรมในระดับภาษาเครื่องได้ เช่นเดียวกับภาษาซี- ในทางทฤษฎี ภาษาซีพลัสพลัสควรจะมีความเร็วเทียบเท่าภาษาซี แต่ในการเขียนโปรแกรมจริงนั้น ภาษาซีพลัสพลัสเป็นภาษาที่มีการเปิดกว้างให้โปรแกรมเมอร์เลือกรูปแบบการเขียนโปรแกรม ซึ่งทำให้มีแนวโน้มที่โปรแกรมเมอร์อาจใช้รูปแบบที่ไม่เหมาะสม ทำให้โปรแกรมที่เขียนมีประสิทธิภาพต่ำกว่าที่ควรจะเป็น และภาษาซีพลัสพลัสนั้นเป็นภาษาที่มีความซับซ้อนมากกว่าภาษาซี จึงทำให้มีโอกาสเกิดบั๊กขณะคอมไพล์มากกว่า- ภาษาซีพลัสพลัสได้รับการออกแบบเพื่อเข้ากันได้กับภาษาซีในเกือบทุกกรณี (ดูเพิ่มเติมที่ Compatibility of C and C++)- มาตรฐานของภาษาซีพลัสพลัส ถูกออกแบบมาเพื่อไม่ให้มีการเจาะจงแพลตฟอร์มคอมพิวเตอร์- ภาษาซีพลัสพลัสถูกออกแบบมาให้รองรับรูปแบบการเขียนโปรแกรมที่หลากหลาย (multi-paradigm)

**ตัวอย่างโค้ด**
#include 
int main()
{
std::cout 

**ความเข้ากันได้**
คอมไพเลอร์ภาษาซีพลัสพลัสที่เป็นที่นิยมรองรับมาตรฐาน C++ 1998 เกือบทั้งหมด

**กับภาษาซี**
ผู้คนมักจะคิดว่าภาษาซีพลัสพลัสเป็นซูเปอร์เซตของภาษาซี แต่นี่ไม่เป็นความจริงไปทั้งหมด โค้ดภาษาซีส่วนใหญ่สามารถนำมาคอมไพล์ได้อย่างไม่มีปัญหาโดยคอมไพเลอร์ของภาษาซีพลัสพลัส แต่ก็มีโค้ดภาษาซีบางอย่างที่ในภาษาซีพลัสพลัสถือว่าผิดหรือไม่ได้ทำงานตามที่เคยเป็น ตัวอย่างเช่น ภาษาซีรองรับการแปลงชนิดข้อมูลจาก void* ไปเป็นพอยน์เตอร์ชนิดอื่นแบบโดยปริยาย ในขณะที่ภาษาซีพลัสพลัสไม่รองรับ (เพื่อไม่ให้เกิดการแปลงชนิดข้อมูลโดยไม่ได้ตั้งใจ) นอกจากนี้ ภาษาซีพลัสพลัสยังเพิ่มคำสงวนขึ้นมามากมาย เช่น new และ class ซึ่งคำเหล่านี้อาจถูกใช้เป็นชื่อตัวระบุ (เช่นชื่อตัวแปร) ในภาษาซี ส่งผลให้โค้ดภาษาซีดังกล่าวไม่สามารถคอมไพล์ได้
มาตรฐาน C99 ของภาษาซี ได้แก้ไขความไม่เข้ากันระหว่างภาษาซีและภาษาซีพลัสพลัสบางประการ โดยเพิ่มการคอมเมนต์บรรทัด (//) และทำให้สามารถผสมการประกาศตัวแปรเข้าไปในโค้ดได้ (ก่อนหน้านี้ตัวแปรทั้งหมดต้องประกาศ ณ จุดเริ่มต้นของฟังก์ชัน กล่าวคือ ก่อนหน้าที่จะมีการทำงานใด ๆ ในฟังก์ชัน)

**อ้างอิง**
 Josuttis, Nicolai M. The C++ Standard Library. Addison-Wesley. ISBN 0-201-37926-0.- Koenig, Andrew; Barbara E. Moo (2000). Accelerated C++ - Practical Programming by Example. Addison-Wesley. ISBN 0-201-70353-X.


ซ
ซ
การวิเคราะห์สวอต

แผนภูมิอธิบายการวิเคราะห์แบบSWOT
การวิเคราะห์สวอต (SWOT Analysis) หรือในชื่อไทยชื่ออื่นเช่น การวิเคราะห์สภาพแวดล้อมและศักยภาพ หรือ การวิเคราะห์สภาวะแวดล้อม  เป็นเครื่องมือในการประเมินสถานการณ์ สำหรับองค์กร หรือโครงการ ซึ่งช่วยผู้บริหารกำหนดจุดแข็งและจุดอ่อนจากสภาพแวดล้อมภายใน โอกาสและอุปสรรคจากสภาพแวดล้อมภายนอก ตลอดจนผลกระทบที่มีศักยภาพจากปัจจัยเหล่านี้ต่อการทำงานขององค์กร
เทคนิคนี้ อัลเบิร์ต ฮัมฟรี (Albert Humphrey) ได้ชื่อว่าเป็นผู้เริ่มแนวคิดนี้โดยนำเทคนิคนี้มาแสดงในงานสัมมนาที่มหาวิทยาลัยสแตนฟอร์ด

**ความหมาย SWOT**
คำว่า "สวอต" หรือ "SWOT" นั้นมาจากตัวย่อภาษาอังกฤษ 4 ตัว ได้แก่- S มาจาก Strengths หมายถึง จุดเด่นหรือจุดแข็ง ซึ่งเป็นผลมาจากปัจจัยภายใน เป็นข้อดีที่เกิดจากสภาพแวดล้อมภายในบริษัท เช่น จุดแข็งด้านส่วนประสม จุดแข็งด้านการเงิน จุดแข็งด้านการผลิต จุดแข็งด้านทรัพยากรบุคคล บริษัทจะต้องใช้ประโยชน์จากจุดแข็งในการกำหนดกลยุทธ์การตลาด- W มาจาก Weaknesses หมายถึง จุดด้อยหรือจุดอ่อน ซึ่งเป็นผลมาจากปัจจัยภายใน เป็นปัญหาหรือข้อบกพร่องที่เกิดจากสภาพแวดล้อมภายในต่างๆ ของบริษัท ซึ่งบริษัทจะต้องหาวิธีในการแก้ปัญหานั้น- O มาจาก Opportunities หมายถึง โอกาส ซึ่งเกิดจากปัจจัยภายนอก เป็นผลจากการที่สภาพแวดล้อมภายนอกของบริษัทเอื้อประโยชน์หรือส่งเสริมการดำเนินงานขององค์กร โอกาสแตกต่างจากจุดแข็งตรงที่โอกาสนั้นเป็นผลมาจากสภาพแวดล้อมภายนอก แต่จุดแข็งนั้นเป็นผลมาจากสภาพแวดล้อมภายใน นักการตลาดที่ดีจะต้องเสาะแสวงหาโอกาสอยู่เสมอ และใช้ประโยชน์จากโอกาสนั้น- T มาจาก Threats หมายถึง ภัยคุกคาม ซึ่งเกิดจากปัจจัยภายนอก เป็นข้อจำกัดที่เกิดจากสภาพแวดล้อมภายนอก ซึ่งธุรกิจจำเป็นต้องปรับกลยุทธ์การตลาดให้สอดคล้องและพยายามขจัดอุปสรรคต่างๆ ที่เกิดขึ้นให้ได้จริง

**อ้างอิง**
 Armstrong.M Management Processes and Functions, 1996, London CIPD ISBN 0-85292-438-0

**แหล่งข้อมูลอื่น**
  SWOT Analysis, video and template-  SWOT analysis, method and examples-  Free online software tool for SWOT Analysis
หมวดหมู่:การจัดการเชิงกลยุทธ์
หมวดหมู่:คำศัพท์ธุรกิจ
หมวดหมู่:ธุรกิจอัจฉริยะ
กูรุฟ

150px
กูรุฟ (Kurów) เป็นหมู่บ้านทางตะวันออกเฉียงใต้ในประเทศโปแลนด์ ตั้งอยู่ระหว่างปูวาวีกับลูบลิน ติดกับแม่น้ำกูรุฟกา และเป็นเมืองหลักของเทศบาลกูรุฟภายในจังหวัดลูบลิน มีประชากรประมาณ 2,811 คน (ข้อมูลปี พ.ศ. 2548)
หมวดหมู่:เมืองในจังหวัดลูบลิน
จง ขุย

ภาพจง ขุย ก่อน ค.ศ. 1304 โดย กง ไข่
จง ขุย (p= Zhōng Kuí) เป็นเทพกึ่งปีศาจในตำนานเทพของจีน เชื่อกันว่าจงเขว่ยเป็นผู้กำราบปิศาจร้าย และมักจะวาดภาพจงเขว่ยไว้ที่หน้าประตู เพื่อเป็นผู้ปกปักษ์คุ้มครองบ้าน 
ตามตำนานของจีน เล่าว่าจง ขุยเป็นชายหนุ่ม มีความรู้ดี แต่หน้าตาอัปลักษณ์ เขาเดินทางไปกับตู้ผิง (杜平) เพื่อนคนหนึ่งซึ่งเป็นคนบ้านเดียวกัน เพื่อเข้าสอบรับราชการเป็นบัณฑิต ที่เรียกว่า จอหงวน ในเมืองหลวง แม้ว่าจงจะสอบได้คะแนนสูงสุด แต่ฮ่องเต้ก็มิได้ประทานตำแหน่งจอหงวน ให้เพราะจง ขุยมีรูปร่างหน้าตาที่น่าเกลียดนั่นเอง เมื่อเป็นเช่นนี้ จงเขว่ยจึงโกรธและน้อยใจอย่างยิ่ง และฆ่าตัวตายที่บันไดพระราชวังนั่นเอง ส่วนตู้ผิงก็ช่วยทำศพเพื่อน ครั้นเมื่อตายไปแล้ว จง ขุยได้เป็นราชาแห่งปิศาจในนรก และจะกลับบ้านเกิดในช่วงปีใหม่ (นั่นคือ ตรุษจีน) นอกจากนี้ ยังได้ตอบแทนความมีน้ำใจของตู้ผิง โดยการมอบน้องสาวให้แต่งงาน 
เรื่องราวของจง ขุยนั้นเป็นที่รู้จักกันดีในนิทานพื้นบ้านของจีน ตั้งแต่สมัยจักรพรรดิถังเสฺวียนจง (唐玄宗) ในราชวงศ์ถัง (ค.ศ. 712 ถึง ค.ศ. 756) จากเอกสารในสมัยราชวงศ์ซ่ง ระบุว่า เมื่อจักรพรรดิเสวียนจงทรงพระประชวรหนัก ทรงพระสุบินเห็นปิศาจสองตน ตนเล็กขโมยถุงเงินไปจากพระสนม นามว่าหยางกุ้ยเฟย และขลุ่ยขององค์จักรพรรดิ ส่วนปิศาจคนใหญ่นั้น สวมหมวกขุนนาง มาจับปิศาจตนเล็ก และดึงลูกตาออกมากินเสีย จากนั้นปิศาจตนใหญ่ก็แนะนำตนว่าชื่อจงเขว่ย และบอกว่าตนได้สาบานที่จะกำจัดอาณาจักรแห่งความชั่วร้าย เมื่อจักรพรรดิตื่นบรรทม ก็ทรงหายจากอาการประชวร จากนั้นได้มีบัญชาให้นายช่างหลวง ชื่อ อู่ เต้าจื่อ (吴道子) วาดภาพจง ขุยให้เหล่าขุนนางดู และภาพดังกล่าวมีอิทธิพลอย่างมากต่อภาพวาดจง ขุยในสมัยต่อ ๆ มา

"อู๋เต้าจื่อ" วาดภาพของจงขุยตามที่เห็นในพระสุบิน และทรงแจกจ่ายรูปของจงขุยให้แก่ประชาราษฏร์ติดที่หน้าประตูบ้าน เพื่อป้องกันสิ่งอัปมงคลและสิ่งชั่วร้ายนานาประการ ในตำนานยังกล่าวด้วยว่า จงขุยได้รับมอบหมายจากสวรรค์ให้มีทหารในสังกัดถึง 3 พันนาย เพื่อช่วยในการปราบปีศาจ ดังนั้น สำหรับชาวจีนแล้ว จงขุยคือเทพผู้สำคัญที่สุดในยามที่ชาวบ้านเกรงกลัวภูตผี และกลายมาเป็นสัญลักษณ์ของเทพเจ้าผู้พิทักษ์มนุษย์ให้พ้นจากภัยรังควานของภูตผีปีศาจสืบต่อมาจนถึงปัจจุบัน เชื่อกันว่า ใครที่กลัวจะถูกทำของใส่ หรือถูกคุณไสยเล่นเอา ต้องมีจงขุยคุ้มครองอยู่ในบ้าน หรือกรณีที่ต้องเข้าโรงพยาบาล หรือคนป่วยไปพักฟื้นที่ไหน สถานที่เหล่านั้นถือว่า มันสกปรก คือมีคนตายมาก ต้องมีผีอยู่ ให้เอาเทพปราบมารองค์นี้ไปด้วย
แล้วจะปลอดภัยหายเป็นปกติกลับบ้านได้

หมวดหมู่:เทพเจ้าแห่งนรก
หมวดหมู่:เทพเจ้าจีน
แม่แบบ:อุทยานแห่งชาติในประเทศไทย

หมวดหมู่:กล่องนำทางสถานที่
หมวดหมู่:กล่องนำทางประเทศไทย
หมวดหมู่:กล่องนำทางอุทยานแห่งชาติ
ปลา (แก้ความกำกวม)

ปลา อาจหมายถึง- ปลา - สัตว์น้ำชนิดหนึ่งหายใจทางเงือก- งูปลา - ชื่องูชนิดหนึ่ง- ตาปลา - โรคชนิดหนึ่ง- ปลาร้า หรือ ปลาแดก - อาหารชนิดหนึ่งของทางภาคอีสาน- สัตว์น้ำ - ปลามักจะเป็นคำไทยที่ใช้เรียกสัตว์น้ำ แม้ว่าสัตว์กลุ่มนั้นอาจจะไม่ใช่สัตว์ประเภทปลาเช่น ปลาหมึก ปลาวาฬ หรือปลาโลมา
วิกิพีเดีย:โครงการคำทับศัพท์/คำทับศัพท์ชื่อบุคคล

== ภาษาอังกฤษ**

**ภาษาฝรั่งเศส**

**ภาษาสเปน**

**ภาษาญี่ปุ่น**

**ภาษาเกาหลี**

**ดูเพิ่ม**
 การเขียนคำทับศัพท์- นามสกุลที่นิยมใช้
หมวดหมู่:ชื่อ
หมวดหมู่:การทับศัพท์ในวิกิพีเดีย
อุทยานแห่งชาติน้ำตกพาเจริญ

น้ำตกพาเจริญ
อุทยานแห่งชาติน้ำตกพาเจริญ เป็นอุทยานแห่งชาติในอำเภอพบพระ จังหวัดตาก เป็นอุทยานแห่งชาติที่ครอบคลุมพื้นที่กว้าง จุดท่องเที่ยวแต่ละแห่งอยู่ห่างกันพอสมควร โดยอยู่ถนนเส้นทางหลัก สาย 1090 อุ้มผาง-พบพระ และสาย 1206 แม่สอด-พบพระ

**แหล่งท่องเที่ยวภายในอุทยาน**
น้ำตกพาเจริญ เป็นน้ำตกหินปูน ไหลจากลำห้วยน้อยใหญ่มารวมกันเป็นแอ่งใหญ่ แล้วไหลลงน้ำตก ลดหลั่นลงไป 37 ชั้นด้วยกัน และมีน้ำไหลตลอดปี 
*บ่อน้ำร้อนห้วยน้ำนัก เป็นบ่อน้ำร้อนธรรมชาติ มีอุณหภูมิประมาณ 60 องศาเซลเซียส เดินทางได้จากทางหลวงหมายเลข 1206 สายพบพระ-บ้านช่องแคบ 
*น้ำตกป่าหวาย เป็นน้ำตกหินปูนอีกแห่งหนึ่ง มีน้ำตลอดปี และมีป่าหวายหนาแน่น ใช้เส้นทาง 1090 เลี้ยวซ้ายก่อนถึงกิโลเมตรที่ 42 เข้าไปประมาณ 20 กิโลเมตร
*น้ำตกสายฟ้าและน้ำตกสายรุ้ง เป็นน้ำตกที่มีน้ำตลอดปีอีกแห่งหนึ่ง มีละอองน้ำกระทบแสงแดดเหมือนรุ้งกินน้ำ 
*น้ำตกธารารักษ์หรือน้ำตกเจดีย์โคะ เป็นน้ำตกขนาดเล็ก ชั้นเดียว มีน้ำตลอดปี หน้าผาสูง 30 เมตร ข้างบนเป็นแอ่งน้ำขนาดใหญ่ อยู่ใกล้ตัวอำเภอพบพระ บนเส้นทาง 1206

**ข้อมูลเพิ่มเติม**
สอบถามข้อมูลเพิ่มเติมได้จาก ที่ทำการอุทยานแห่งชาติน้ำตกพาเจริญ หมู่ 6 ต.ช่องแคบ อ.พบพระ จ.ตาก 63160 โทรศัพท์ 0 5503 0178 

**อ้างอิง**
คู่มือท่องเที่ยว ตาก. อภินันทนาการจาก อนุสาร อ.ส.ท. เดือนกุมภาพันธ์ 2529.
พาเจริญ
น้ำตกพาเจริญ
หมวดหมู่:อำเภอพบพระ
ตึกโดม

ตึกโดม หรือ แม่โดม (ชื่อที่นิยมเรียกอย่างเคารพของบุคคลภายในมหาวิทยาลัย) แห่งมหาวิทยาลัยธรรมศาสตร์ หรือชื่ออย่างเป็นทางการเดิม อาคารโดม มหาวิทยาลัยธรรมศาสตร์ เป็นอาคารทรงโดมยอดแหลม วางซ้อนตัวกัน 2 ชั้น มีความสูง 16 เมตร โดยปีกซ้ายและขวามี 2 ชั้น มีผังเป็นสี่เหลี่ยมผืนผ้ายาว ได้รับการออกแบบโดย นายจิตรเสน (หมิว) อภัยวงศ์ ด้วยการเชื่อมต่ออาคารทั้ง 4 หลัง ที่เป็นของกองพันทหารราบที่ 4 เดิม เข้าเป็นตึกเดียวกัน โดยจุดเชื่อมตรงกลางระหว่างอาคารที่ 2 และ 3 ได้ออกแบบให้มีลักษณะโดดเด่น ซึ่งศาสตราจารย์ ดร. ปรีดี พนมยงค์ ผู้ประศาสน์การ มหาวิทยาลัยวิชาธรรมศาสตร์และการเมืองได้ให้แนวคิด เพื่อให้เป็นสถาปัตยกรรม ที่มีลักษณะที่โดดเด่น ไม่ได้เลียนแบบชาติอื่นแต่อย่างใด
ตึกโดมในปัจจุบัน คงเหลือเพียงอาคาร 2 และ 3 เดิม เท่านั้น เนื่องได้มีการทุบตึกฝั่งเหนือและใต้ออกเพื่อสร้างตึกคณะเศรษฐศาสตร์ สำนักหอสมุด (หอสมุดปรีดี พนมยงค์) และอาคารเอนกประสงค์
ตัวหลังคาตึกโดมเป็นรูปทรงกรวยยอดแหลม 2 ชั้น มีความหมายดังนี้- ฐานของกรวยเป็น 8 เหลี่ยม ยังไม่สามารถระบุความหมายของสถาปนิกผู้ออกแบบได้ ซึ่งคนทั่วไปเข้าใจว่ามี 6 เหลี่ยม ตามหลัก 6 ประการของคณะราษฎร - ยอดแหลม หมายถึง การบรรลุความปรารถนาสูงสุด - อาคารสองปีกด้านท่าพระจันทร์และด้านท่าพระอาทิตย์ หมายถึงการศึกษาที่แผ่ขยายวงกว้างในหมู่ราษฎร 
แต่อีกนัยหนึ่ง โดม หมายถึง ดินสอเขียนฟ้า นั่นคือ โดมเปรียบประดุจดินสอ ที่ใช้จดบันทึกเรื่องราวต่าง ๆ มากมายลงบนท้องฟ้า 

บริเวณชั้น 3 เป็นหอเกียรติยศ และพิพิธภัณฑ์มหาวิทยาลัยธรรมศาสตร์ เปิดใช้งานเมื่อวันที่ 10 ธันวาคม พ.ศ. 2548 ซึ่งเป็นวันธรรมศาสตร์
สมาคมสถาปนิกสยามในพระบรมราชูปถัมภ์ เสนอชื่ออาคารโดมธรรมศาสตร์ ท่าพระจันทร์ ตึกโดม แห่งมหาวิทยาลัยธรรมศาสตร์ (ท่าพระจันทร์) ได้รับพระราชทานรางวัล อาคารอนุรักษ์ศิลปสถาปัตยกรรมดีเด่น ประเภทสถาบันและอาคารสาธารณะ ในงานสถาปนิก 48 จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

**อ้างอิง**
  อาคารโดมธรรมศาสตร์ ท่าพระจันทร์ :จุลสารธรรมศาสตร์ ปีที่ 40 ฉบับที่ 1เดือนมกราคม-กุมภาพันธ์ 2550 date=2007-03-02 

**แหล่งข้อมูลอื่น**
   ตึกโดม date=2006-09-09 
*100.490625
หมวดหมู่:อาคารอนุรักษ์
หมวดหมู่:มหาวิทยาลัยธรรมศาสตร์
หมวดหมู่:สิ่งก่อสร้างโดยจิตรเสน อภัยวงศ์
เอตูว์ด

เอตูว์ด ในภาษาฝรั่งเศส หรือ เอทูด ในภาษาอังกฤษ (étude) หมายถึง แบบฝึกหัด เป็นเพลงที่นักประพันธ์เพลงแต่งเพื่อมีวัตถุประสงค์ให้ลูกศิษย์ได้ฝึกหัดเพลงที่มีทักษะในการเล่นที่สูงขึ้น ส่วนใหญ่ทักษะที่ใช้เล่นในเอตูว์ดมักเป็นทักษะเฉพาะทาง หรือเทคนิคเฉพาะทั้งสำหรับเครื่องดนตรีนั้น ๆ และสำหรับเทคนิคนั้น ๆ เพลงเอทูดนั้นเป็นเพลงที่นับว่านักเปียโนที่มีความสามารถในระดับสูงควรฝึกหัดด้วยกันทั้งสิ้น
ผู้แต่งบทเพลงเอตูว์ดที่มีชื่อเสียงมากได้แก่ ชอแป็งเขาได้แต่งในผลงานลำดับที่ 10 จำนวน 12 บท และลำดับที่ 25 จำนวน 12 บท รวมทั้งที่ไม่ได้จัดพิมพ์อีก 3 บท ครบทั้งบันไดเสียงเมเจอร์และไมเนอร์ ในทุกคีย์ รวมแล้วเขาได้แต่งไว้ทั้งหมด 27 บท ในแต่ละบทนั้นจะมีเทคนิคการเล่นที่แตกต่างกัน เช่น เทคนิค ขั้นคู่ 3 ที่เป็นเพลงที่ให้เล่นขั้นคู่ 3 ในมือขวา ไล่ขึ้นและลงอย่างรวดเร็ว ซึ่งต้องอาศัยความชำนาญในเทคนิคอื่น ๆ
เพลงเอตูว์ดในปัจจุบันถือเป็นรายการเพลงแข่งบังคับของการแข่ง "Piano Chopin compettion"
ตัวอย่างเพลง Étude- Étude in C minor, Op.10, No.12 (Revolutionary) - Chopin- Symphonic Études - Schumann- Concert Étude in D-flat - Liszt
หมวดหมู่:คำศัพท์ดนตรี
น็อกเทิร์น

น็อกเทิร์น (Nocturne) บทเพลงสำหรับเดี่ยวเปียโนในลักษณะโรแมนติก ให้บรรยากาศยามค่ำคืน ทั้งนี้ไม่ได้หมายความว่าน็อกเทิร์นจะเป็นเพลงที่มีแต่ความหวานซึ้ง น็อกเทิร์นบางบทก็มีอารมณ์ที่รุนแรง อาทิ Nocturne op.48 no.1 in c minor, Nocturne op.9 no.3 ดังนั้นน็อกเทิร์นจึงมีความแตกต่างจากลัลลาบาย (lullaby) ซึ่งมีความหมายว่าเพลงกล่อมเด็ก
อย่างไรก็ตามผู้ที่ใช้คำว่า "น็อกเทิร์น" เป็นคนแรกหาใช่ชอแป็งแต่อย่างใด คนที่ใช้คนแรก คือ จอห์น ฟีลด์ (John Field) หากแต่น็อกเทิร์นของชอแป็งนั้นมีความไพเราะและเป็นที่รู้จักแพร่หลายมากกว่า คำที่ใช้แทนน็อกเทิร์นนั้นได้แก่ "นอตตูร์โน" (notturno)
เพลง Liebestraum no.3 ของฟรานซ์ ลิซท์ ก็เป็นเพลงประเภทนี้ที่อาจกล่าวได้ว่ารู้จักแพร่หลายมากที่สุด อีกเพลงคือ Nocturne op.9 no.2 ของชอแป็ง
หมวดหมู่:คำศัพท์ดนตรี
วินโดวส์ 1.0

วินโดวส์ 1.0 (Windows 1.0) เป็นระบบปฏิบัติการ 16-บิต รุ่นแรกของไมโครซอฟท์ที่ใช้กราฟิกและรองรับการทำงานหลายโปรแกรมพร้อมกัน โดยได้ออกวางจำหน่ายวันที่ 20 พฤศจิกายน พ.ศ. 2528 (ค.ศ. 1985)

**ภาพรวม**
วินโดวส์ 1.0 รันจากดอส โดยวินโดวส์ 1.0 สามารถเรียกใช้งานโปรแกรมและฟังก์ชันต่างๆบนดอสได้ รวมถึงโปรแกรมสำหรับวินโดวส์นั้นยังรันด้วยไฟล์ .exe เหมือนโปรแกรมดอสอื่น ๆ แต่ว่าวินโดวส์ไฟล์ .exeนั้นเป็นรูปแบบใหม่ต่างจากเดิม ซึ่งสามารถเรียกได้ผ่านวินโดวส์เท่านั้น
วินโดวส์ 1.0 สามารถเรียกได้ว่าเป็นเพียงการแสดงผลส่วนหน้าของดอส ไม่ว่าจะเป็นการบริหารจัดการไฟล์นั้น วินโดวส์เรียกใช้ฟังก์ชันต่าง ๆ ในดอสอีกที ซึ่งทำให้วินโดวส์นั้นไม่สามารถทำงานได้ด้วยตัวเอง หากไม่มีดอส ซึ่งวินโดวส์รุ่นต่อ ๆ ไปนั้นจะแทนที่ดอส จนสุดท้ายแล้วไม่จำเป็นที่ต้องพึ่งพาดอสต่อไป
เนื่องจากไมโครซอฟท์ได้มีการรองรับความเข้ากันได้กับรุ่นก่อน ๆ อย่างมาก จึงทำให้โปรแกรมที่พัฒนาสำหรับวินโดวส์ 1.0 นั้นยังสามารถทำงานได้ในวินโดวส์รุ่นปัจจุบัน และยังสามารถเปลี่ยนโปรแกรมให้เป็นรูปแบบทันสมัยเหมือนโปรแกรมปัจจุบันได้โดยการแก้ไขเพียงเล็กน้อย

**ประวัติรุ่น**
วินโดวส์ 1.0 นั้นไม่เคยออกวางจำหน่าย รุ่นแรกที่แท้จริงนั้นเป็นรุ่น 1.01 โดยรุ่น 1.0 นั้นเป็นรุ่นที่ได้แสดงเป็นตัวอย่างที่งาน Comdex เมื่อปีพ.ศ. 2525 ซึ่งเป็นเวลา 14 เดือนก่อนที่วินโดวส์ 1.01 จะวางจำหน่าย
วินโดวส์ 1.02 ได้ออกวางจำหน่ายในเดือนพฤษภาคม พ.ศ. 2529 สำหรับนานาชาติซึ่งได้มีรุ่นสำหรับหลากหลายภาษาด้วยกัน
วินโดวส์ 1.03 ได้ออกวางจำหน่ายในเดือนสิงหาคม พ.ศ. 2529 ซึ่งสำหรับสหรัฐอเมริกา โดยได้เพิ่มความสามารถให้เหมือนกับรุ่นนานาชาติ และ drivers สำหรับเครื่องพิมพ์และหน้าจอเพิ่มเติม
วินโดวส์ 1.04 ได้ออกวางจำหน่ายในเดือนเมษายน พ.ศ. 2530 ซึ่งได้เพิ่มการรองรับสำหรับกราฟิกการ์ด VGA สำหรับเครื่องไอบีเอ็ม PS/2 เครื่องใหม่

**เกร็ด**
 ความต้องการขั้นต่ำของวินโดวส์ 1.0 คือ MS-DOS 2.0 แรม 256KB และฮาร์ดดิสก์- แม้ว่าไฟล์คำสั่งของวินโดวส์นั้น จะเหมือนกับดอส นั้นคือ .exe แต่กลับไม่มีฟังก์ชันที่พิมพ์ว่า "This program requires Microsoft Windows" (โปรแกรมนี้ต้องการไมโครซอฟท์ วินโดวส์) ในกรณีที่โปรแกรมรันบนดอส แต่กลับออกแบบไฟล์ให้ดอสไม่รับไฟล์ดังกล่าวและแสดงข้อผิดพลาดว่า "program too large to fit in memory" (โปรแกรมขนาดใหญ่เกินว่าที่จะใส่ในหน่วยความจำ) แทน- เป็นเพราะว่าวินโดวส์นั้นได้ออกแบบสำหรับการทำงานหลายโปรแกรมพร้อมกันตั้งแต่เริ่มแรก จึงทำให้โปรแกรมบนวินโดวส์นั้นมีเมนูบาร์เป็นของตัวเอง ต่างกับแมคอินทอชที่สับเปลี่ยนเมนูบาร์อันบนสุดของหน้าจอ

**ดูเพิ่ม**
 ไมโครซอฟท์ วินโดวส์

**แหล่งข้อมูลอื่น**
  คลังภาพหน้าจอวินโดวส์ 1.01 -  ประวัติข้อเท็จจริงโดยสังเขป 
1
วินโดวส์ 2.0

วินโดวส์ 2.0 (Windows 2.0) ได้ออกวางจำหน่ายวันที่ 1 พฤศจิกายน พ.ศ. 2530 (ค.ศ. 1987) ซึ่งเป็นรุ่นต่อจากวินโดวส์ 1.0 โดยได้เพิ่มระดับศักยภาพและความสามารถหลายส่วน และบางส่วนนั้นคล้ายคลึงกับแมคอินทอชรุ่นแรก
วินโดวส์ 2.0 อนุญาตให้วินโดว์ต่างๆ ซ้อนกันได้ โดยความสามารถนี้ไม่สามารถทำได้ในวินโดวส์ 1.0 เนื่องจากคดีฟ้องร้องระหว่างไมโครซอฟท์และแอปเปิล คอมพิวเตอร์ รวมถึงยังได้เปลี่ยนไปใช้ปุ่ม Minimize และ Maximize รวมถึงการรองรับการใช้ปุ่มลัด (shortcut keys) ขั้นสูง แต่การบริหารจัดการไฟล์ในวินโดวส์นั้นยังใช้ดอสเป็นฉากหลังอยู่เหมือนรุ่นก่อนหน้านี้
วินโดวส์ 2.0 เป็นรุ่นแรกที่ไมโครซอฟท์ เวิร์ด และเอกซ์เซลรันบนวินโดวส์ และยังได้รับการสนับสนุนจากผู้พัฒนาอื่นๆเพิ่มขึ้นอย่างมากกว่ารุ่นก่อน

**ดูเพิ่ม**
 ไมโครซอฟท์ วินโดวส์

**แหล่งข้อมูลอื่น**
  คลังภาพหน้าจอวินโดวส์ 2.0 date=2019-07-27  
2
วินโดวส์ 3.x

วินโดวส์ 3.x (Windows 3.x) เป็นกลุ่มผลิตภัณฑ์ระบบปฏิบัติการตั้งแต่ปี ค.ศ. 1990 ถึงปี ค.ศ. 1994 ซึ่งเป็นช่วงที่ได้ประสบความสำเร็จอย่างกว้างขวาง และกลายเป็นคู่แข่งหลักกับแมคอินทอช

**วินโดวส์ 3.0**
วินโดวส์ 3.0 เป็นรุ่นต่อจากวินโดวส์ 2.0 ได้ออกวางจำหน่ายวันที่ 22 พฤษภาคม พ.ศ. 2533 (ค.ศ. 1990) ซึ่งมีการปรับเปลี่ยนส่วนต่อประสานกราฟิกกับผู้ใช้ขึ้นมาใหม่ รวมถึงพัฒนาความสามารถทางเทคนิคอย่างการบริหารจัดการหน่วยความจำ เพื่อใช้ประโยชน์จากหน่วยประมวลผลอินเทล 80286 และ 80386
โปรแกรมออกแบบสำหรับดอสสามารถรันได้ในวินโดวส์ อย่างไรก็ตามเกมส่วนใหญ่ยังต้องการเข้าถึงดอสโดยตรง โปรแกรมบริหารไฟล์เดิมบนดอสนั้น ได้ถูกแทนที่ด้วยโปรแกรม "Program Manager" และ "File Manager" ซึ่งออกแบบมาสำหรับวินโดวส์ตั้งแต่รุ่น 3.0 โดยเฉพาะ ทำให้การเรียกใช้โปรแกรมต่าง ๆ ง่ายขึ้น โปรแกรมย่อยหลายโปรแกรมได้รวมมาในวินโดวส์รุ่นนี้อย่างเช่น Notepad Calculator และ Solitaire เป็นต้น

**วินโดวส์ 3.1**
โลโก้วินโดวส์ 3.1
วินโดวส์ 3.1 (ชื่อรหัส: Janus) ได้ออกวางจำหน่ายวันที่18 มีนาคม พ.ศ. 2535 (ค.ศ. 1992) ซึ่งได้รวมฟอนต์ TrueType และฟอนต์คุณภาพสูงอื่น ๆ ทำให้เป็นรุ่นแรกที่ถือเป็นแพลตฟอร์มสำหรับการพิมพ์อย่างจริงจัง รุ่นนี้ยังได้รวมโปรแกรมอย่าง Minesweeper แทนที่ Reversi

**วินโดวส์ 3.11**
วินโดวส์ 3.11 นั้นเป็นอัปเดตสำหรับวินโดวส์ 3.1 ซึ่งไม่ใช่ตัวเต็ม โดยคล้ายคลึงกับ Service Pack ในรูปแบบปัจจุบัน สำหรับผู้ที่ไม่มีวินโดวส์ 3.1 นั้นก็ได้มีแผ่นสำหรับตัวเต็มสำหรับวินโดวส์ 3.11 เช่นกัน ออกจำหน่ายครั้งแรกเมื่อวันที่ 31 ธันวาคม 2536 

**วินโดวส์สำหรับเวิร์กกรุป**

**วินโดวส์สำหรับเวิร์กกรุป 3.1**
วินโดวส์สำหรับเวิร์กกรุป 3.1 ได้ออกวางจำหน่ายเดือนตุลาคม พ.ศ. 2535 ซึ่งเป็นรุ่นที่มีความสามารถเสริมมากกว่าวินโดวส์ 3.1 โดยรองรับระบบเน็ตเวิร์กในตัว รวมถึงโพรโทคอลต่าง ๆ อย่างการแชร์ข้อมูลด้วย SMB ผ่านโพรโทคอล NetBEUI หรือ IPX นอกจากนั้นยังรวมโปรแกรมเกม Hearts

**วินโดวส์สำหรับเวิร์กกรุป 3.11**
วินโดวส์สำหรับเวิร์กกรุป 3.11 ได้ออกวางจำหน่ายเดือนพฤศจิกายน พ.ศ. 2536 ซึ่งรองรับการเข้าถึงไฟล์ 32-บิต และการเปลี่ยนทิศทางเน็ตเวิร์ก 32-บิต ส่วนประกอบ Winsockนั้นจำเป็นสำหรับความสามารถเน็ตเวิร์ก TCP/IP บนวินโดวส์

**วินโดวส์สำหรับเวิร์กกรุป 3.2**
วินโดวส์สำหรับเวิร์กกรุป 3.2 นั้นเป็นรุ่นที่ออกสำหรับตลาดประเทศจีน โดยใช้อักษรจีนตัวย่อในการแสดงผล

**อ้างอิง**
3
การอภิปรายไม่ไว้วางใจ

ญัตติไม่ไว้วางใจ หรือ การอภิปรายไม่ไว้วางใจ (motion of no-confidence, motion of censure) คือ การที่สมาชิกสภาล่าง (โดยมากเป็นสมาชิกฝ่ายค้าน) เข้าชื่อการเสนอญัตติเพื่อสอบสวนรัฐบาล กระทำเมื่อเห็นว่าการทำงานของรัฐมนตรีหรือคณะรัฐมนตรีไม่เป็นที่พอใจ ในกรณีนี้สมาชิกมีสิทธิเข้าชื่อเสนอญัตติไม่ไว้วางใจ ถือเป็นวิธีการหนึ่งในการควบคุมและตรวจสอบการทำงานของรัฐบาล วิธีอื่นนอกจากนี้ ได้แก่ การตั้งกระทู้ถาม การแสดงบัญชีรายการทรัพย์สินและหนี้สิน การถอดถอนจากตำแหน่ง การอภิปรายไม่ไว้วางใจเป็นวิธีที่เห็นผลชัดเจนที่สุด มีผลกระทบต่อความมั่นคงของรัฐบาลมากที่สุด และยังเป็นการคานอำนาจของฝ่ายบริหาร (รัฐบาล) โดยฝ่ายนิติบัญญัติ (รัฐสภา) ที่ชัดเจนและได้ผลดีที่สุดด้วย
การอภิปรายไม่ไว้วางใจเป็นไปตามหลักการที่ว่า "ฝ่ายบริหารจะอยู่ได้ก็โดยความไว้วางใจของฝ่ายนิติบัญญัติ" ดังนั้นการอภิปรายไม่ไว้วางใจจะมีขึ้นก็ต่อเมื่อรัฐสภาเห็นว่ารัฐมนตรีหรือคณะรัฐมนตรีไม่ควรแก่การไว้วางใจให้ปฏิบัติหน้าที่ต่อไป ซึ่งอาจเกิดจากการตัดสินใจผิดพลาด การใช้อำนาจหน้าที่ในทางมิชอบ เป็นต้น

**สหราชอาณาจักร**
ตามจารีตประเพณีในระบบเวสต์มินสเตอร์ หากกฎหมายงบประมาณรายจ่ายไม่ผ่านความเห็นชอบของสภาสามัญชน รัฐบาลมีทางเลือกอยู่สองทางคือลาออกหรือเปิดอภิปรายให้จัดการเลือกตั้งใหม่ ซึ่งคล้ายคลึงกับการอภิปรายไม่ไว้วางใจ ในสภาวะการณ์เช่นนี้ รัฐบาลในระบบเวสต์มินสเตอร์จะอยู่ในภาวะกลืนไม่เข้าคายไม่ออกเนื่องจากไม่สามารถใช้จ่ายเงินได้

**ประเทศญี่ปุ่น**
มาตรา 69 ของรัฐธรรมนูญแห่งประเทศญี่ปุ่น ค.ศ. 1947 บัญญัติว่า "หากสภาผู้แทนราษฎรมีมติเห็นชอบญัตติไม่ไว้วางใจ หรือมีมติไม่เห็นชอบญัตติไว้วางใจ คณะรัฐมนตรีทั้งคณะพึงลาออก เว้นแต่ว่ามีการยุบสภาผู้แทนราษฎรภายในสิบวัน"ข้อความต้นฉบับ: "內閣は、衆議院で不信任の決議案を可決し、又は信任の決議案を否決したときは、十日以內に衆議院が解散されない限り、總辭職をしなければならない。"

**ประเทศไทย**

**หมายเหตุ**

**อ้างอิง**

ไม่ไว้วางใจ
วินโดวส์ 98

วินโดวส์ 98 (Windows 98, ชื่อรหัส: Memphis) เป็นระบบปฏิบัติการ GUI ออกแบบสำหรับผู้ใช้ทั่วไปซึ่งเป็นรุ่นต่อจากวินโดวส์ 95 พัฒนาโดยไมโครซอฟท์ และวางจำหน่ายวันที่ 25 มิถุนายน พ.ศ. 2541 (ค.ศ. 1998) และรุ่นอัปเดตวินโดวส์ 98 Second Edition ได้ออกวางจำหน่ายวันที่ 5 พฤษภาคม พ.ศ. 2542 (ค.ศ. 1999) รุ่นต่อจากวินโดวส์ 98 คือวินโดวส์ Me

**ความสามารถใหม่**
วินโดวส์ 98 รองรับ AGP และ USB ยูเอสบีดีขึ้นกว่าเดิม และได้เพิ่มการรองรับการใช้งานหลายหน้าจอ รองรับดีวีดีไดรฟ์ในตัว สนับสนุนระบบไฟล์ FAT32 ซึ่งทำให้สามารถรองรับฮาร์ดดิสก์ขนาดใหญ่กว่า 2 จิกะไบต์ได้ นอกจากนั้นยังเป็นรุ่นแรกที่รองรับ ACPI 
ในส่วนอินเทอร์เน็ตที่เพิ่มขึ้นมานั้น ได้แก่ Internet Connection Sharing (ICS) ซึ่งทำให้หลายเครื่องคอมพิวเตอร์นั้นสามารถแชร์อินเทอร์เน็ตผ่านแลนได้ด้วย Network address translation (NAT) และยังมาพร้อมกับ NetMeeting 3.0 และอินเทอร์เน็ตเอกซ์พลอเรอร์ 5.0

**มาตรฐานไดรเวอร์ใหม่**
วินโดวส์ 98 รองรับ AGP และ USB ยูเอสบีดีขึ้นกว่าเดิม และได้เพิ่มการรองรับการใช้งานหลายหน้าจอ รองรับดีวีดีไดรฟ์ในตัว สนับสนุนระบบไฟล์ FAT32 ซึ่งทำให้สามารถรองรับฮาร์ดดิสก์ขนาดใหญ่กว่า 2 จิกะไบต์ได้ นอกจากนั้นยังเป็นรุ่นแรกที่รองรับ ACPI ในส่วนอินเทอร์เน็ตที่เพิ่มขึ้นมานั้น ได้แก่ Internet Connection Sharing (ICS) ซึ่งทำให้หลายเครื่องคอมพิวเตอร์นั้นสามารถแชร์อินเทอร์เน็ตผ่านแลนได้ด้วย Network address translation (NAT) และยังมาพร้อมกับ NetMeeting 3.0 และอินเทอร์เน็ตเอกซ์พลอเรอร์ 5.0

**ความต้องการของระบบ**
วินโดวส์ 98 ต้องการความต้องการระบบดังนี้ - ซีพียู 486 DX2, 66 MHz หรือสูงกว่า (แนะนําให้ใช้ เพนเทียม) - แรม 16MB of RAM (แนะนำ 24MB)- มีเนื้อที่ว่างในฮาร์ดดิสก์เพียงพอ ซึ่งขึ้นอยู่รับวิธีการติดตั้งและส่วนประกอบที่เลือก
*ในกรณีที่อัปเกรดจากวินโดวส์ 95 ต้องการเนื้อที่ 140-315 MB (โดยปกติใช้ 205 MB)
:*หากติดตั้งใหม่บนระบบไฟล์ FAT16 ต้องการเนื้อที่ 210-400 MB (โดยปกติใช้ 260 MB)
:*หากติดตั้งใหม่บนระบบไฟล์ FAT32 ต้องการเนื้อที่ 190-305 MB (โดยปกติใช้ 210 MB)- หน้าจอ VGA หรือสูงกว่า- ซีดีรอม หรือ ดีวีดีไดรฟ์- เมาส์ที่รองรับวินโดวส์

**เกร็ด**
 ตั้งแต่วินโดวส์เอกซ์พีได้ออกวางจำหน่ายในปีพ.ศ. 2545เป็นต้นมา ผู้พัฒนามักจะนิยมกำหนดให้วินโดวส์ 98 เป็นระบบปฏิบัติการขั้นต่ำสุด ที่ยังคงสามารถใช้งานโปรแกรมนั้นๆได้ 

**อ้างอิง**

**แหล่งข้อมูลอื่น**
  หน้าหลักวินโดวส์ 98 -  ความต้องการขั้นต่ำของวินโดวส์ 98 
98
หมวดหมู่:ซอฟต์แวร์ในปี พ.ศ. 2541
วินโดวส์มี

วินโดวส์มี (Windows Me, ชื่อรหัส: Millennium) หรือ Windows Millennium Edition เป็นระบบปฏิบัติการกูอี้ 16/32-บิต ออกแบบสำหรับผู้ใช้ทั่วไปซึ่งเป็นรุ่นต่อจากวินโดวส์ 98 พัฒนาโดยไมโครซอฟท์ และวางจำหน่ายวันที่ 14 กันยายน พ.ศ. 2543 (ค.ศ. 2000)

**ภาพรวม**
วินโดวส์มี มีกลุ่มเป้าหมายเป็นผู้ใช้ตามบ้านทั่วไปต่างจากวินโดวส์ 2000 ที่มีกลุ่มเป้าหมายเป็นธุรกิจ องค์กร ซึ่งได้วางจำหน่ายหลายเดือนก่อนหน้าวินโดวส์มี แม้ว่าวินโดวส์มีนั้นออกตามหลังวินโดวส์ 2000 แต่กลับเป็นรุ่นที่ต่อช่วงจากวินโดวส์ 95 และวินโดวส์ 98 ซึ่งวินโดวส์มีไม่ได้มีสายจากเอ็นทีเหมือนอย่างในวินโดวส์ 2000 หรือวินโดวส์เอกซ์พีที่แทนที่วินโดวส์มีในปีถัดมา
วินโดวส์มี มาพร้อมกับอินเทอร์เน็ตเอกซ์พลอเรอร์ 5.5 Windows Media Player 7 และ Windows Movie Maker รุ่นแรกสำหรับการตัดต่อภาพยนตร์อย่างง่าย นอกจากนั้นไมโครซอฟท์ยังทำการอัปเดตส่วนติดต่อกับผู้ใช้แบบกราฟิก โดยได้รวมความสามารถที่เพิ่มในวินโดวส์ 2000 มาพร้อมกับวินโดวส์มี
วินโดวส์มีนั้นได้ปิดการเข้าถึงดอสแบบภาวะจริง (real mode) เพื่อให้ระบบบูตเร็วขึ้น แต่ส่งผลให้โปรแกรมที่พัฒนาบนดอสบางโปรแกรมที่เข้าถึงดอสแบบภาวะจริงนั้นไม่สามารถทำงานบนวินโดวส์มีได้ ซึ่งทำให้เกิดข้อวิพากษ์วิจารณ์ขึ้นในส่วนนี้ ซึ่งความจริงแล้วโปรแกรมที่ได้รับผลกระทบนั้นส่วนใหญ่เป็นโปรแกรมบริหารจัดการดิสก์

**ความสามารถใหม่**
 System Restore โดยมีจุดประสงค์เพื่อให้การแก้ไขปัญหา และย้อนกลับระบบไปเวลาก่อนหน้าที่จะมีปัญหานั้นง่ายขึ้น ซึ่งสำหรับกรณีที่ติดตั้งไดรเวอร์ หรือแอปพลิเคชัน แล้วมีปัญหา สามารถใช้ System Restore เพื่อย้อนไปเวลาก่อนหน้านี้ที่ยังไม่มีปัญหา System Restore ทำงานด้วยการตรวจสอบการเปลี่ยนแปลงของไฟล์ระบบปฏิบัติการ โปรแกรมและ แต่ไม่รวมถึงเอกสารข้อมูลอย่างที่เก็บไว้ใน My Documents จึงไม่ควรเข้าใจผิดว่าเป็นโปรแกรมสำรองข้อมูล- Universal Plug and Play หรือย่อว่า UPnP ซึ่งวินโดวส์มี เป็นระบบปฏิบัติการรุ่นแรกที่รองรับเทคโนโลยีนี้- Windows Image Acquisition (WIA) ซึ่งเป็น API มาตรฐานสำหรับการติดต่อกับอุปกรณ์ภาพอื่น ๆ ที่เกี่ยวข้อง เช่น กล้องดิจิทัล พรินเตอร์ สแกนเนอร์ ได้อย่างง่ายดายขึ้น- Automatic Updates ซึ่งเป็นโปรแกรมที่ทำการดาวน์โหลดและติดตั้งวินโดวส์อัปเดตที่สำคัญจากวินโดวส์อัปเดตเว็บไซต์ โดยค่าแรกเริ่มนั้นทำการตรวจสอบอัปเดตใหม่ทุก ๆ 24 ชั่วโมง- System File Protection เป็นความสามารถที่มาพร้อมกับวินโดวส์ 2000 ในชื่อ Windows File Protection โดยพัฒนาขึ้นจาก System File Checker เดิมในวินโดวส์ 98 โดยมีเป้าหมายตรวจสอบไฟล์ระบบจากการเปลี่ยนแปลง หรือเสียหายอย่างอัตโนมัติ โดยหากพบว่าไฟล์อยู่ในกรณีดังกล่าว วินโดวส์จะทำการแทนที่ไฟล์นั้นด้วยไฟล์ต้นฉบับโดยอัตโนมัติ ซึ่งมีเป้าหมายเพื่อให้ระบบเสถียรขึ้นกว่าเดิม อย่างไรก็ตาม ความสามารถนี้ไม่ควรสับสนกับ System Restore ซึ่ง System Restore นั้นดูแลไฟล์กว้างขวางกว่าโดยบันทึกแบ่งเป็นจุดช่วงเวลา ต่างจากการทำงานของ System File Protection ที่คอยรักษาไฟล์ระบบสำคัญเท่านั้น และทำโดยอัตโนมัติ

**ความต้องการของระบบ**
 ความต้องการขั้นต่ำคือซีพียู 150 Mhz เนื้อที่ว่างบนฮาร์ดดิสก์ 320 MB และแรมอย่างน้อย 32 MB- ความต้องการที่แนะนำคือซีพียู 300 Mhz และแรมอย่างน้อย 96 MB

**อ้างอิง**

**แหล่งข้อมูลอื่น**
  หน้าหลักวินโดวส์มี 
หมวดหมู่:วินโดวส์มี
วินโดวส์ 2000

วินโดวส์ 2000 (Windows 2000) เป็นระบบปฏิบัติการมาจากสายผลิตภัณฑ์วินโดวส์เอ็นทีโดยออกแบบสำหรับธุรกิจ ซึ่งเป็นรุ่นต่อจากวินโดวส์เอ็นที 4.0 ซึ่งได้ออกในวันที่ 17 กุมภาพันธ์ พ.ศ. 2543 (ค.ศ. 2000) จากนั้นวินโดวส์เอกซ์พี ได้รับช่วงต่อในปี พ.ศ. 2544 และวินโดวส์เซิร์ฟเวอร์ 2003 ในปี พ.ศ. 2546
วินโดวส์ 2000 ได้แบ่งเป็นรุ่นดังนี้:- Windows 2000 Professional- Windows 2000 Server- Windows 2000 Advanced Server- Windows 2000 Datacenter Server- Windows 2000 Advanced Server Limited Edition (สำหรับ Intel Itaninum ไมโครโพรเซสเซอร์ 64-บิต)

**ภาษาที่ใช้ได้**
วินโดวส์ 2000 รองรับภาษาอาหรับ อาร์เมเนีย บอลติก ยุโรปกลาง ซีริลลิก จอร์เจีย กรีก ฮีบรู อินเดีย ญี่ปุ่น เกาหลี จีนตัวย่อ จีนตัวเต็ม ไทย ตุรกี เวียดนาม และภาษาในแถบตะวันตก

**อ้างอิง**
2000
หมวดหมู่:วินโดวส์ 2000
หมวดหมู่:เพลงมหาวิทยาลัย

เพลงประจำสถาบันอุดมศึกษา หรือเพลงที่ร้องในพิธีการ/กิจกรรมในสถาบันอุดมศึกษา
มหาวิทยาลัย
พเลง
ดอส (ระบบปฏิบัติการ)

หน้าตาของดอส
ดอส (DOS; ย่อมาจาก Disk Operating System) เป็นชื่อเรียกระบบปฏิบัติการหลายตัวที่พัฒนาโดยไอบีเอ็มและไมโครซอฟท์ ในช่วงปี พ.ศ. 2524-2538 (โดยถ้ารวมดอสในวินโดวส์ จะนับถึงปี พ.ศ. 2543) ตัวอย่างของระบบปฏิบัติการนี้เช่น PC-DOS, MS-DOS, FreeDOS, DR-DOS, Novell-DOS, OpenDOS, PTS-DOS, ROM-DOS เนื่องจากดอสมีผู้ผลิตหลายเจ้า เช่น PC-DOS จากไอบีเอ็ม และ MS-DOS จากไมโครซอฟท์ เป็นต้น และดอสอื่นๆ ระบบปฏิบัติการดอสส่วนมากทำงานภายใต้เครื่องไอบีเอ็มพีซีเสมือน ที่ใช้ซีพียู อินเทล x86 
หมวดหมู่:ระบบปฏิบัติการ
หมวดหมู่:สิ่งประดิษฐ์ของสหรัฐ
ISO 639-1

ISO 639-1 เป็นส่วนแรกของมาตรฐาน ISO 639 สำหรับรหัสภาษา ประกอบไปด้วย ตัวอักษรสองหลัก สำหรับในการแบ่งแยกภาษาหลักๆ ต่างภายในโลก
รหัส ISO 639-1 เริ่มใช้เป็นมาตรฐานอย่างเป็นทางการในปี พ.ศ. 2545 โดยมีการเริ่มต้นพัฒนาในหลายปีก่อนหน้านั้น รหัสนี้ใช้ในการอ้างอิงภาษาต่างๆ เช่น
รหัสเหล่านี้เป็นชวเลขสากลและเป็นทางการที่เป็นประโยชน์สำหรับการระบุภาษา- ภาษาไทย แสดงโดย th- ภาษาอังกฤษ แสดงโดย en- ภาษาญี่ปุ่น แสดงโดย ja
639-1
หมวดหมู่:ภาษา
โอมิกูจิ

ไฟล์:Kyou.jpg|thumb|250px|right|โอมิกูจิ "เคียว" จากวัดโทไดจิ เมืองนารา เป็นธรรมเนียมว่าถ้าจับได้โชคร้ายจะต้องนำกระดาษไปผูกไว้กับต้นสนในวัด
โอมิกูจิ (御御籤, 御神籤 หรือ おみくじ) เป็นกระดาษเขียนคำทำนายดวงชะตา มีให้เสี่ยงจับได้ที่ศาลเจ้าในศาสนาชินโต หรือวัดในศาสนาพุทธ ในประเทศญี่ปุ่น คำว่า "โอมิกูจิ" นั้นแปลตรงตัวว่า "สลากศักดิ์สิทธิ์" เปรียบเทียบได้กับการเซียมซีตามความเชื่อของจีน

**โชค**
โอมิกูจิที่ศาลเจ้าทงงุฮกไกโดที่ซัปโปโระ
การเสี่ยงโอมิกูจิมักทำโดยการเขย่ากล่องที่มีแท่งไม้เขียนหมายเลยบรรจุอยู่ จนแท่งไม้แท่งหนึ่งโผล่ออกมาจากรูที่ฝากล่อง หลังจากนั้นผู้เสี่ยงก็จะไปหยิบโอมิกูจิจากช่องที่มีหมายเลขตรงกับหมายเลขบนแท่งหมาย (คล้ายกับการเสี่ยงเซียมซี) อย่างไรก็ดี ศาลเจ้าและวัดหลายแห่งเปลี่ยนมาใช้วิธีให้ผู้เสี่ยงโชคหยิบโอมิกูจิที่พับแล้วจากกองโอมิกูจิเอง หรือไม่ก็ใช้เครื่องหยอดเหรียญ คำทำนายที่เขียนบนโอมิกูจิมีอยู่หลายแบบ ซึ่งเป็นทั้งโชคดีและโชคร้าย (เรียงตามขอบเขตของโชคลาภ):
ลำดับ กันซังไดชิเฮียกูเซ็ง เป็นไปตามนี้:- โชคดีมาก (ไดกิจิ)- โชคดีปานกลาง (ชูกิจิ)- โชคดีเล็กน้อย (โชกิจิ)- โชคดี (คิจิ)- กึ่งโชคดี (ฮังกิจิ)- โชคดีตามกรรม (ซูเอกิจิ)- โชคดีเล็กน้อยในอนาคต (ซูเอโชกิจิ)- โชคร้าย (เคียว)
ลำดับ กันซังไดชิเฮียกูเซ็ง จะเพิ่มบางโชค เช่น "โชคร้ายมาก" (ไดเกียว)
คำทำนายบนโอมิกูจิมักประกอบด้วยคำทำนายทั่ว ๆ ไปเกี่ยวกับชีวิตของบุคคล โดยมีความเป็นไปได้หลายแบบ:- hōgaku - แนวทางที่เป็นมงคล/ไม่มงคล (ดูฮวงจุ้ย)- negaigoto – ความต้องการ- machibito – คนที่กำลังรอ- usemono – ของหาย- tabidachi – การเดินทาง- akinai – ดารทำธุรกิจ- gakumon – การเรียน- sōba – การคาดคะเนทางตลาด- arasoigoto – กำกม- ren'ai – ความรัก- tenkyo – ย้ายที่อยู่- shussan – วันเกิด, การส่งของ - byōki – ความป่วย- endan – จัดวันแต่งงาน
มีธรรมเนียมว่าหากโอมิกูจิที่จับได้ทำนายว่าโชคไม่ดี คนที่จับได้ต้องนำไปผูกไว้ที่ต้นสนในศาลเจ้าหรือวัดเพื่อป้องกันไม่ให้คำทำนายกลายเป็นจริง เหตุที่ทำเช่นนี้คือการเล่นคำว่า "ต้นสน" (松 อ่านว่า มัตสึ) กับคำว่า "รอ" (待つ อ่านว่า "มัตสึ" เช่นกัน) โดยกล่าวกันว่าการผูกจะทำให้โชคร้ายรออยู่ที่ต้นสน ไม่ไปเกาะคน ส่วนโอมิกูจิที่ทำนายว่าโชคดีนั้น ผู้ที่จับได้ควรจะเก็บเอาไว้ แม้ว่าในปัจจุบันจะไม่ค่อยมีคนเชื่อโอมิกูจิเท่าไหร่ โอมิกูจิก็ยังมีให้จับได้ในศาลเจ้าและวัดเกือบทุกแห่งในญี่ปุ่น และยังเป็นของคู่กับศาลเจ้าและวัดญี่ปุ่นตราบจนทุกวันนี้

**ความสัมพันธ์กับคุกกี้เสี่ยงทาย**
เซอิจิ คิโตะจากฟูเง็ตสึโดอ้างว่าโชคแบบสุ่มจากคุกกี้เสี่ยงทายมีที่มาจาก โอมิกูจิ และสนับสนุนด้วยหลักฐานที่ว่าคุกกี้เสี่ยงทายอเมริกันมีที่มาจากขนมสึจิอูระเซ็มเบของเกียวโตในคริสต์ศตวรรษที่ 19

**ภาพ**

**อ้างอิง**
หมวดหมู่:ศาสนาชินโต
หมวดหมู่:การทำนายดวงชะตา
การประมาณค่านอกช่วง

การประมาณค่านอกช่วง (extrapolation) เป็นวิธีหนึ่งของการมองอนาคต โดยหลักเป็นวิธีการมองในระยะสั้นซึ่งสันนิษฐานว่าอนาคตเป็นตอนต่อจากปัจจุบันและเศรษฐกิจสังคม และเทคโนโลยีจะดำเนินต่อไปในรูปแบบคงที่ วิกฤตการทางการเงินในเอเชียที่ผ่านมาสะท้อนให้เห็นข้อบกพร่องของวิธีการนี้อย่างชัดเจน
หมวดหมู่:การประมาณค่าในช่วง
หมวดหมู่:การวิเคราะห์เชิงเส้นกำกับ
การปรึกษาหารือ

การปรึกษาหารือ (public consultation, consultation) เป็นวิธีหนึ่งของการมองอนาคต วิธีการนี้ขอความเห็นจากชุมชนในวงกว้าง เพื่อพัฒนามุมมองในเรื่องอนาคตที่คาดหวัง อนาคตที่เป็นไปได้ และอนาคตที่พึงปรารถนาในระยะยาว อนาคตที่คาดหวังตั้งอยู่บนพื้นฐานการวิเคราะห์ของผู้เชี่ยวชาญ รวมทั้งทิศทางและการขยายแนวโน้มต่อจากในปัจจุบัน อนาคตที่เป็นไปได้เป็นการให้ทางเลือกหลายทางแก่โลกซึ่งอาจเปลี่ยนแปลงอย่างมีนัยสำคัญในระยะยาว อนาคตที่พึงปรารถนา คือ อนาคตที่ชุมชนต้องการจะบรรลุ ซึ่งประกอบด้วยค่านิยมและความปรารถนาของปัจเจกชน ยุทธวิธีของภาคเอกชนและองค์กรในชุมชน และแผนการของรัฐบาล จากการเปรียบเทียบอนาคตทั้งสามแบบดังกล่าว จะช่วยบ่งชี้ประเด็นหลักและแรงผลักดันหลักในการเปลี่ยนแปลง เพื่อนำมาพัฒนายุทธศาสตร์ของชาติเพื่อให้บรรลุอนาคตที่พึงปรารถนา และในขณะเดียวกันก็จัดการกับการเปลี่ยนแปลงที่อาจเกิดขึ้น
เทคนิคนี้ก่อให้เกิดประโยชน์ของกระบวนการในแง่การสื่อสาร การประสานงาน ความผูกพันและความเข้าใจที่กล่าวถึงก่อนหน้า เช่นเดียวกันวิธีวิธีเดลฟาย กระบวนการนี้ใช้เงินและเวลาสูงมากเนื่องจากใช้คนจำนวนมากในกระบวนการปรึกษา แต่ข้อแตกต่างคือ วิธีการนี้ค่อนข้างเฉพาะเจาะจงในแต่ละประเทศและวัฒนธรรม จึงไม่สามารถนำผลลัพธ์แต่ละประเทศมาเปรียบเทียบกันได้โดยสะดวก ออสเตรเลีย เนเธอร์แลนด์ มีประสบการณ์ใช้เทคนิคการปรึกษา และเมื่อเร็ว ๆ นี้ อังกฤษใช้ทั้งเทคนิคการปรึกษาและวิธีเดลฟาย
หมวดหมู่:การให้คำปรึกษา
การสร้างมโนภาพสิทธิบัตร

การสร้างมโนภาพสิทธิบัตร (patent visualisation) เป็นวิธีหนึ่งของการมองอนาคต ซึ่งเป็นเทคนิคมองอนาคตระยะใกล้ ใช้ฐานข้อมูลสิทธิบัตรในการระบุเทคโนโลยีใหม่และโอกาสในการประยุกต์ใช้ในสาขาอื่น ๆ เป็นเทคนิคที่ใช้กันแพร่หลายในการวางแผนการคิดค้นนวัตกรรมของบริษัทและการวิเคราะห์บริษัทคู่แข่ง อย่างไรก็ดีการใช้ฐานข้อมูลสิทธิบัตรเพื่อการวิเคราะห์แบบ “การมองอนาคต” ควรกระทำด้วยความระมัดระวังเนื่องจากข้อมูลระดับชาติส่วนมากมักลำเอียงไปทางประเทศเจ้าของสิทธิบัตร จึงไม่สามารถนำมาดำเนินการเปรียบเทียบระหว่างชาติได้อย่างแท้จริง
ประโยชน์ของเทคนิคนี้คือสามารถทำการวิเคราะห์ผ่านฐานข้อมูลออนไลน์เป็นระยะเช่น รายปีโดยใช้แรงงานและค่าใช้จ่ายค่อนข้างต่ำ บริษัทเทคโนโลยีชั้นนำของประเทศเยอรมนีใช้เทคนิคนี้
หมวดหมู่:คอมพิวเตอร์กราฟิกส์
หมวดหมู่:อินโฟกราฟิกส์
หมวดหมู่:กฎหมายสิทธิบัตร
หมวดหมู่:การสร้างภาพนามธรรม
เทคโนโลยีที่สำคัญยิ่ง

เทคโนโลยีที่สำคัญยิ่ง (critical technologies) - เป็นวิธีหนึ่งของการมองอนาคต เทคนิคนี้ขอความร่วมมือจากผู้เชี่ยวชาญกลุ่มเล็กๆ ที่เลือกสรรแล้วเพื่อรวบรวมรายชื่อเทคโนโลยีที่สัมพันธ์กับการพัฒนาเศรษฐกิจของประเทศในอนาคต สหรัฐอเมริกาใช้วิธีการนี้ในการกำหนดเทคโนโลยีที่สำคัญยิ่งสำหรับอุตสาหกรรมและการป้องกันประเทศ
จุดเด่นคือ เป็นเทคนิคที่ค่อนข้างง่ายในเชิงปฏิบัติ แต่ข้อเสียก็คือ ก่อให้เกิดประโยชน์จากกระบวน “การมองอนาคต” เพียงเล็กน้อย เพราะผลที่ได้นั้นเป็นความคิดของคนกลุ่มเดียวและค่อนข้างจะเป็นหัวข้อเทคโนโลยีกว้างๆ ที่ไม่มีประโยชน์ในการพัฒนายุทธศาสตร์ที่ต้องการละเอียดหรือการจัดลำดับความสำคัญมากนัก
หมวดหมู่:เทคโนโลยี
พ.ศ. 2332

พุทธศักราช 2332 ใกล้เคียงกับ- เมษายน ค.ศ. 1789 - มีนาคม ค.ศ. 1790- มหาศักราช 1711

**ผู้นำ**
 พระมหากษัตริย์: พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
** กรมพระราชวังบวรสถานมงคล: สมเด็จพระบวรราชเจ้ามหาสุรสิงหนาท
*** เจ้าประเทศราช:
**** เจ้าผู้ครองนครเชียงใหม่: พระเจ้ากาวิละ
**** เจ้าผู้ครองนครลำปาง: พระยาคำโสม
**** เจ้าผู้ครองนครน่าน: เจ้าฟ้าหลวงอัตถวรปัญโญ

**เหตุการณ์**
 30 เมษายน - จอร์จ วอชิงตัน สาบานตนเป็นประธานาธิบดีคนแรกของสหรัฐ- 5 พฤษภาคม - พระเจ้าหลุยส์ที่ 16 แห่งฝรั่งเศส ยินยอมให้มีการประชุมสภาฐานันดร- 17 มิถุนายน - สมาชิกฐานันดรในฝรั่งเศสร่วมมือกับพระบางส่วนประกาศตนเป็นสภาแห่งชาติ- 27 มิถุนายน - ขุนนางบางส่วนในฝรั่งเศสร่วมมือกับสภาแห่งชาติเปลี่ยนชื่อเป็นสภาร่างรัฐธรรมนูญแห่งชาติ- 11 กรกฎาคม - กลุ่มหัวรุนแรงในปารีสระดมชาวปารีสที่ส่วนใหญ่เป็นกรรมกร จับอาวุธต่อสู้กับรัฐบาลเพราะทนความอดอยากไม่ไหว- 14 กรกฎาคม - ชาวปารีสโจมตีคุกบาสตีย์ 

**วันเกิด**

**วันถึงแก่กรรม**

15 ตุลาคม    พระนางมารี   อองตัวแนต   ทรงสิ้นพระชนม์ด้วยกิโยติน
พ.ศ. 2390

พุทธศักราช 2390 ใกล้เคียงกับ- เมษายน ค.ศ. 1847 - มีนาคม ค.ศ. 1848- มหาศักราช 1769

**ผู้นำ**
 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
** เจ้าประเทศราช:
*** เจ้าผู้ครองนครลำพูน: เจ้าไชยลังกาพิศาลโสภาคย์คุณ
*** เจ้าผู้ครองนครน่าน: พระยามหาวงษ์- จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

**เหตุการณ์**
20 สิงหาคม - พระธาตุหล้าหนอง​ ได้ล้มจมลงแม่น้ำโขง​ เนื่องจากน้ำกัดเซาะตลิ่ง

**วันเกิด**
 11 กุมภาพันธ์ - โทมัส เอดิสัน นักประดิษฐ์ชาวอเมริกันผู้ประดิษฐ์หลอดไฟ- 3 มีนาคม – อเล็กซานเดอร์ เกรแฮม เบลล์ นักประดิษฐ์ชาวสกอต (ถึงแก่กรรม 2 สิงหาคม พ.ศ. 2465)- 6 มิถุนายน - พระครูเทพสิทธิเทพาธิบดี (ทัพ อินทโชติ)- 1 กรกฎาคม - พระพุทธวิริยากร (จิตร ฉันโน)- 9 กรกฎาคม - หวง เฟยหง ปรมาจารย์กังฟูและแพทย์ชาวจีน- 8 พฤศจิกายน - บราม สโตกเกอร์ นักเขียนชาวไอริช ผู้แต่ง แดรกคูลา- 26 พฤศจิกายน - จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) (สวรรคต 13 ตุลาคม พ.ศ. 2471)- (ไม่ทราบวัน) - พระครูวิมลคุณากร (ศุข เกสโร) อดีตเจ้าอาวาสวัดปากคลองมะขามเฒ่า (ละสังขาร พ.ศ. 2466)- (ไม่ทราบวัน) - หลวงพ่อกลั่น  ธมฺมโชโต

**วันถึงแก่กรรม ==
มคตาร์ ลูบิซ

มคตาร์ ลูบิซ
มคตาร์ ลูบิซ (Mochtar Lubis; เกิด 7 มีนาคม ค.ศ. 1922 ถึงแก่กรรม 2 กรกฎาคม ค.ศ. 2004) ในเมืองปาดัง ตอนกลางของสุมาตรา ประเทศอินโดนีเซีย เป็นนักเขียนนวนิยาย นักหนังสือพิมพ์ บรรณาธิการ และนักเรียกร้องเสรีภาพคนสำคัญของอินโดนีเซีย เคยได้รับรางวัลแมกไซไซ เมื่อ ค.ศ. 1958 สาขาวารสารศาสตร์ วรรณกรรม และศิลปะการสื่อสารเชิงสร้างสรรค์

**ผลงาน**
 Si Jamal, 1950- Perrempuan,1956- Twilight in Jakarta, 1963- Maut dan Cinta, 1971- Harimau! Harimau,1975

**คำคม**
"... สำหรับข้าพเจ้าแล้ว มนุษย์ ไม่ว่าต่ำต้อยหรือยากจน ก็มีสิทธิ์แห่งความเป็นมนุษย์ เขาพึงได้รับความเคารพเสมือนมนุษย์ทั้งปวง ด้วยเหตุนี้ ข้าพเจ้าจึงดำเนินตามอุดมการณ์ที่ว่ามนุษย์ทั้งปวงเป็นครอบครัวเดียว โดยไม่คำนึงถึงสีผิว เชื้อชาติ หรือศาสนา ข้าพเจ้าเชื่อมั่นว่า มนุษย์สามารถอยู่รอดได้ ก็ต่อเมื่อชาติต่าง ๆ เติบโตรวมเป็นครอบครัวชาติเท่านั้น"
"สำหรับข้าพเจ้า นักชาตินิยมที่ดีในโลกของเราทุกวันนี้ จะต้องเป็นนักนานาชาตินิยมที่ดีด้วยเป็นประการแรก นั่นคือ จะต้องชั่งน้ำหนักสวัสดิภาพของบุคคลอื่นให้หนักพอ ๆ กับน้ำหนักแห่งสวัสดิภาพของตัวเขาเอง"

"ผลงานของนักเขียน คือความจริงเท่านั้น เพราะหัวใจของเขานั้นเป็นจริง..."

**บรรณานุกรม**
 Senja di Jakarta (1963)- Manusia Indonesia (1977)- Tanah Gersang (1964)- Masa depan "pembangunan" (1990)- The Indonesian Dilemma (1963)

**แหล่งข้อมูลอื่น**
รางวัลแมกไซไซ date=2008-05-31 
หมวดหมู่:นักเขียนชาวอินโดนีเซีย
หมวดหมู่:ชาวบาตัก
หมวดหมู่:บุคคลจากจังหวัดสุมาตราตะวันตก
2004
อาตส์วิชัน

อาตส์วิชัน หรือ อาตส์ (アーツビジョン) , Arts Vision) คือบริษัทเอเจ็นซี่ รับจัดหา นักพากย์ และ นักแสดง ในประเทศญี่ปุ่น ก่อตั้งขึ้นเมื่อวันที่ 1 มิถุนายน ปี พ.ศ. 2527 (ค.ศ. 1984) โดย ซาคุมิ  มัตสึดะ อดีตผู้จัดการในสังกัดไฮเคียว มีสินทรัพย์รวม 10 ล้านเยน นอกจากนี้ยังมีโรงเรียนสอนนักพากย์ในเครือบริษัทชื่อ  นิฮงนาร์เรชัน และบริษัทลูกชื่อ  ไอม์เอนเตอร์ไพรซ์ ซึ่งเป็นบริษัทเอเจ็นซี่ รับจัดหานักพากย์เช่นเดียวกัน

**รายชื่อนักพากย์และนักแสดงในสังกัดอาตส์วิชัน**

**ชาย**

**หญิง**

**รายชื่อนักพากย์และนักแสดงที่เคยสังกัดอาตส์วิชัน**

**แหล่งข้อมูลอื่น**
 http://www.artsvision.co.jp/
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2527
วงกลุ่มสาม

วงกลุ่มสาม (trio) เป็นวงดนตรีที่ประกอบด้วยผู้เล่นดนตรี 3 คน ใช้เครื่องดนตรี 3 ชิ้น วงที่มีความนิยมสูงคือวงที่ประกอบด้วยเปียโน, ไวโอลิน และเชลโล เรียกว่า "เปียโนทริโอ" วงกลุ่มสามนี้อาจมีการผสมผสานเครื่องดนตรีที่แตกต่างออกไป เช่น ใช้คลาริเน็ตแทนไวโอลิน (คลาริเน็ตทริโอ), ใช้เฟรนช์ฮอร์นแทนเชลโล (ฮอร์นทริโอ) หรือแม้แต่การผสมวงที่ไม่มีเปียโน เช่น ไวโอลิน, วิโอลา, เชลโล (สตริงทริโอ), คลาริเน็ต, โอโบ, บาสซูน (วุดวินด์ทริโอ) เป็นต้น
วงเปียโนทริโอพัฒนามาจาก "อักคัมพานีดโซนาตา" ในสมัยของโมทซาร์ท ความจริงแล้ว โมทซาร์ทเปียโนทริโอที่เรารู้จักกันทุกวันนี้ก็คือโซนาตาสำหรับเปียโนที่มีการเล่นประกอบโดยไวโอลินและเชลโล โดยบทเด่นที่สุดและยากที่สุดจะเป็นของเปียโน ไวโอลินกับเชลโลอาจเพียงเล่นโน้ตเดียวกันกับมือซ้ายหรือมือขวาของเปียโน
ต่อมาในสมัยของเบทโฮเฟิน เครื่องสายได้มีบทบาทมากขึ้น เนื่องจากเป็นที่นิยมมากในหมู่ผู้เล่นดนตรี จุดเปลี่ยนแปลงที่จะเห็นได้ชัดที่สุด คือเปียโนทริโอที่ประพันธ์โดยเบโธเฟน ซึ่งไวโอลินและเชลโลในเปียโนทริโอบางบท มีบทบาทมากกว่าเปียโนเสียอีก ซึ่งเป็นผลให้นักประพันธ์เพลงในสมัยต่อ ๆ มา ประพันธ์เพลงด้วยความมีอิสระมากขึ้น มีการผสมผสานเครื่องดนตรีในรูปแบบที่แปลกใหม่ออกไป
หมวดหมู่:กลุ่มดนตรี
นิราศพระบาท

นิราศพระบาท เป็นนิราศคำกลอนของ สุนทรภู่ มีความยาวถึง 462 คำกลอน นับเป็นนิราศที่ยาวมากเรื่องหนึ่งของสุนทรภู่ โดยมีเนื้อหาบรรยายการเดินทางขณะโดยเสด็จพระองค์เจ้าปฐมวงศ์ ไปนมัสการรอยพระพุทธบาท วัดพระพุทธบาทราชวรมหาวิหาร ปัจจุบันอยู่ในพื้นที่อำเภอขุนโขลน จังหวัดสระบุรี เมื่อวันขึ้น 12 ค่ำ เดือน 3 ปีเถาะ พ.ศ. 2350 
การเดินทางเริ่มต้นจากคลองขวาง กรุงเทพมหานคร ไปนมัสการรอยพระพุทธบาท วัดพระพุทธบาทราชวรมหาวิหาร อำเภอขุนโขลน จังหวัดสระบุรี ใช้เส้นทางทางน้ำโดยใช้เรือ และการเดินทางทางบกโดยใช้ช้าง โดยลงเรือจากพระนครผ่านโรงสุราบางยี่ขัน ผ่านบ้านปูน บางพลู บางพลัด สามเสน บางซื่อ บางซ่อน เข้าปากเกร็ด บางพูด จังหวัดนนทบุรี แล้วล่องเรือไปขึ้นฝั่งที่บ้านขวาง จังหวัดพระนครศรีอยุธยา จากนั้นนั่งช้างและเดินเท้าต่อไปยังวัดพระพุทธบาท โดยผ่านสถานที่ในบริเวณนั้น อย่าง เขาโพธิ์ลังกา เขาขาด ถ้ำกินนร ถ้ำจักรี ฯลฯ
สุนทรภู่แต่งนิราศพระบาทขณะมีอายุ 21 ปี โดยบรรยายเรื่องราวชีวิตและอุปนิสัยส่วนตัวของสุนทรภู่ โดยเน้นความรักที่มีต่อนางจันภรรยา โดยบรรยายผ่านสถานที่ที่เดินทางผ่าน บางตอนสะท้อนชีวิตสาวชาววังและชาวบ้าน ตลอดจนวิถีชีวิตของคนในสังคมไว้ด้วย เช่น การแต่งกายของสาวชาววังที่ร่วมขบวนเสด็จ การแต่งกายของสาวมอญที่สามโคก และลักษณะบ้านของชาวมอญในสังคมไทย เล่าถึงงานวัดพระพุทธบาทอันเป็นงานสำคัญและยิ่งใหญ่

**อ้างอิง**
หมวดหมู่:วรรณคดีประเภทกลอน
พระบาท
หมวดหมู่:กวีนิพนธ์ของสุนทรภู่
หมวดหมู่:จังหวัดสระบุรีในบันเทิงคดี